Diari Oficial de la Generalitat Valenciana


Sumari del DOGV 3414, del 18-01-1999 (1999/279)

ACORD de 9 de desembre de 1998, del Govern Valencià, pel qual s'autoritzen determinats ajustaments en el pressupost de la Conselleria d'Agricultura, Pesca i Alimentació, per import global de 377.018.865 pessetes, que impliquen una anul·lació de crèdits per import de 2.781.800 pessetes, i transferències de crèdit entre programes, per import de 80.996.417 pessetes, de las quals 48 milions passen del capítol VI, "Inversions reals", al IV, "Transferències corrents", per a donar cobertura a despeses declarades de reconeixement preceptiu.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3414

Data del DOGV
:   18-01-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/279


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 9 de desembre de 1998, del Govern Valencià, pel qual s'autoritzen determinats ajustaments en el pressupost de la Conselleria d'Agricultura, Pesca i Alimentació, per import global de 640.113.851 pessetes, que impliquen una anul·lació de crèdits per import de 2.781.800 pessetes, i transferències de crèdit entre programes, per import de 16.859.607 pessetes, de las quals 48 milions passen del capítol VI, "Inversions reals", al IV, "Transferències corrents", per a donar cobertura a despeses declarades de reconeixement preceptiu. [1999/M279]
  
El Govern Valencià, en la reunió del dia 9 de desembre de 1998, adoptà l'acord següent:
  
El pressupost de la Conselleria d'Agricultura, Pesca i Alimentació presenta disponibilitats de crèdits en alguns programes i capítols, a la vegada que insuficiències en altres, per la qual cosa ha proposat determinats ajustaments en el pressupost que impliquen:
  
- Minorar la dotació de la línia 1607, "Paralització temporal de la flota", inclosa en l'annex de transferències corrents del programa 714.10, Ordenació i Millora de la Producció Pesquera, per import de 45 milions de pessetes.
  
- Baixes en crèdits per a inversions per import global de 48 milions de pessetes.
  
- Ajustaments en els annexos de transferències corrents i de capital del programa 714.20, Ordenació i Millora de la Producció Agrària, que suposen incrementar el capítol IV en 01.695.045 pessetes i el capítol VII en 32.120.919 pessetes com efecte net dels següents ajustaments en línies de subvenció:
  
a) Capítol IV:
  
- Es minora en 1.500.000 pessetes la dotació de la línia 1787, "Millora i protecció de la producció ramadera", i en 1.149.491 pessetes la dotació de la línia 1792, "Benestar animal".
  
- La línia 2264, "Recollida de cadàvers", cofinançada pel Feoga, es minora en 19.954.647 pessetes; d'aquest import, 8.556.300 són fons finalistes, i ja que no va a ser possible la seua execució, es proposa anul·lar 2.781.800 pessetes i reassignar la resta de fons finalistes (5.775.000 pessetes) junt amb la part corresponent de fons propis condicionats, a la línia 1561, "Vigilància sanitària continuada", que s'incrementa en 8.250.000 pessetes.
  
- S'incrementa en 80 milions, la dotació de la línia 1698, "Protecció de les rendes dels agricultors", que inclou crèdits per a subvencionar les primes d'assegurances agràries, que forma part dels crèdits per a despeses de reconeixement preceptiu, relacionats en l'article 16 de la Llei 15/1997, de 29 de desembre, de Pressupostos per al present exercici, i la dotació actual de la qual és clarament insuficient.
  
b) Capítol VII
  
Es minoren disponibilitats de fons propis existents en les línies 1790, "Millora qual. Producció ramadera", 1791, "Producció ramadera compatible", i 2129, "Vigilància rural", per imports de 9.000.000, 4.000.000 i 9.000.000 pessetes, respectivament, a la vegada que s'incrementa en 80.169.242 pessetes, la dotació de la línia 178, "Sanejament ramader".
  
Per últim, entre els increments proposats, s'inclou el de 5 milions en la línia nominativa 1766, "Manteniment dels consells reguladors de DO.DE i CAE", que forma part de l'annex de transferències corrents del programa 714.60, Qualitat Agroalimentària, i es destina aquest increment al Consell Regulador de la Denominació d'Origen Raïm de Taula del Vinalopó.
  
En conseqüència i en virtut del que disposa l'article 33.d) del Text Refós de la Llei d'Hisenda Pública de la Generalitat Valenciana i els articles 16, 17, i 18 de la Llei 15/1997, de 29 de desembre, de Pressupostos de la Generalitat Valenciana per a 1998, a proposta del conseller d'Economia, Hisenda i Administració Pública, el Govern Valencià, acorda:
  
Primer
  
Autoritzar la minoració de crèdit en les aplicacions i pels imports detallats a continuació:
  
Aplicació Import
  
02.90.679.58.6 77.988.390
  
53.24.036.74.2 32.551.411
  
91.32.759.50.6 48.525.320
  
45.61.177.40.2 3.000.000
  
41.70.199.12.3 5.000.000
  
Total 64.565.219
  
Segon
  
Autoritzar l'augment de crèdit en les aplicacions i pels imports detallats a continuació:
  
Aplicació Import
  
46.02.365.47.3 5.000.000
  
98.15.768.17.4 48.842.693
  
94.78.990.00.3 01.456.504
  
Total 43.961.853
  
Tercer
  
Autoritzar la minoració del pressupost d'ingressos en l'aplicació 790.02, "Transferències de capital de l'exterior. Feoga Orientació. Submarc Comunitari de Suport", per import de 2.781.800 pessetes.
  
Quart
  
Conseqüència de l'augment autoritzat en el capítol IV del programa 714.60, Qualitat Agroalimentària, s'autoritza incrementar en 5.000.000 pessetes la dotació de la línia nominativa distribuïda 1766, "Manteniment consells reguladors DO. DE i CAE", així com modificar la relació de beneficiaris d'aquesta, en els termes detallats en l'annex I al present acord.
  
Cinqué
  
Autoritzar les modificacions en els annexos de les transferències corrents i de capital que es detallen en l'annex II al present acord.
  
Valencia, 9 de desembre de 1998
  
El conseller secretari del Govern Valencià,
  
JOSÉ JOAQUÍN RIPOLL SERRANO